APSTIPRINĀTS

**PIKC "Rīgas Valsts tehnikums"**

iepirkuma komisijas

2017. gada 28. jūnija sēdē

protokols Nr. 2

**\_\_\_\_\_\_\_\_\_\_\_\_\_\_**

/V.Leitāns/

**„Malkas piegāde Limbažu teritoriālajai struktūrvienībai”**

**nolikums**

**Identifikācijas Nr. RVT2017/12**

**(izstrādāts saskaņā ar Publisko iepirkumu likuma 9.pantu)**

Rīga, 2017

**I.VISPĀRĪGĀ INFORMĀCIJA**

# Iepirkuma mērķis un piemērojamā procedūra

* 1. Iepirkums tiek organizēts saskaņā ar Publisko iepirkumu likuma 9. pantu un šajā nolikumā noteikto kārtību.
	2. Iepirkuma mērķis ir noteikt izdevīgāko piedāvājumu „Malkas piegāde Limbažu teritoriālajai struktūrvienībai”, kas tiks izvēlēts atbilstoši Nolikumā noteiktiem vērtēšanas kritērijiem.
	3. Iepirkumam nav paredzēta atklāta piedāvājumu atvēršanas sēde.

# Iepirkuma identifikācijas numurs

RVT2017/12

1. **Pasūtītājs**
	1. Pasūtītājs ir Profesionālās izglītības kompetences centrs "Rīgas Valsts tehnikums" (turpmāk –Tehnikums).
	2. Pasūtītāja rekvizīti:

PIKC "Rīgas Valsts tehnikums"

Reģistrācijas Nr.90000281996

Juridiskā adrese: Kr.Valdemāra iela 1c, Rīga, LV-1010

Tālrunis: +371 67324146

Bankas rekvizīti:

Valsts kase

Kods: TRELLV22

Konts: LV70TREL2150223009000

* 1. Pasūtītāja kontaktpersona, kura iepirkuma procedūras gaitā sniegs informāciju par iepirkuma priekšmetu:

Jānis Arkls

Tālruņa numurs: +371 28811020

e-pasta adrese: kanceleja@rvt.lv

# 4. Piedāvājuma iesniegšanas vieta, datums, laiks un kārtība

4.1. Piedāvājuma dokumentus ieinteresētā persona iesniedz slēgtā un aizzīmogotā iepakojumā Tehnikumā, Kr.Valdemāra 1c, Rīgā, 2.stāvā 221.kab.**līdz 2017.gada 13. jūlija, plkst. 10:00.** Piedāvājumu var sūtīt pa pastu ierakstītā vēstulē, piegādāt ar kurjeru vai iesniegt personīgi. Piedāvājumi, kas saņemti pēc augstāk minētā termiņa, netiks pieņemti un neatvērtā veidā tiks nosūtīti atpakaļ Pretendentam.

4.2. Iepirkumu komisija atver iesniegtos piedāvājumus Konkursa piedāvājumu atvēršanas sanāksmē, kas notiks Tehnikumā, Kr.Valdemāra 1c, Rīgā, 2. stāvā 221. kab. **2017. gada 13. jūlija plkst. 10:00.**

4.3. Piedāvājumus atver to iesniegšanas secībā, nosaucot pretendentu, piedāvājuma iesniegšanas laiku, piedāvāto cenu.

1. **Piedāvājuma derīguma termiņš**
	1. Pretendenta iesniegtais piedāvājums ir saistošs iesniedzējam līdz iepirkuma līguma noslēgšanai, bet ne ilgāk kā 90 (deviņdesmit) kalendārās dienas, skaitot no piedāvājumu atvēršanas dienas.
	2. Pretendentam, kas atzīts par iepirkuma uzvarētāju, piedāvājums ir saistošs līdz iepirkuma līguma noslēgšanai.
	3. Pasūtītājs var rakstiski pieprasīt piedāvājuma derīguma termiņa pagarināšanu. Ja Pretendents piekrīt pagarināt piedāvājuma derīguma termiņu, viņš par to rakstiski paziņo Pasūtītājam.
	4. Pēc piedāvājumu iesniegšanas termiņa beigām Pretendents nevar grozīt savu piedāvājumu.

## Piedāvājuma nodrošinājums

* 1. Piedāvājuma nodrošinājums nav paredzēts.

# 7. Prasības attiecībā uz piedāvājuma noformējumu un iesniegšanu

* 1. Piedāvājumu jāiesniedz aizlīmētā un aizzīmogotā iepakojumā, uz kura norādīts:
* Pasūtītāja nosaukums un juridiskā adrese;
* Pretendenta nosaukums, reģistrācijas nr., juridiskā adrese, telefona, faksa nr. un e-pasta adrese;
* „Piedāvājums konkursam „Malkas piegāde Limbažu teritoriālajai struktūrvienībai”, identifikācijas numurs RVT2017/12. Neatvērt līdz **2017. gada 13. jūlija plkst. 10:00**".
	1. Visiem dokumentiem jābūt latviešu valodā vai, ja to oriģināli ir svešvalodā, attiecīgajam dokumentam jāpievieno normatīvajos aktos noteiktajā kārtībā apliecināts tulkojums latviešu valodā. Ja piedāvājumam pievieno dokumentu kopijas, tās apliecina normatīvajos aktos noteiktajā kārtībā.
	2. Piedāvājumam ir jābūt skaidri salasāmam, bez labojumiem un dzēsumiem.
	3. Visiem piedāvājuma dokumentiem jābūt cauršūtiem ar izturīgu diegu vai auklu. Diegiem jābūt stingri nostiprinātiem, uzlīmējot baltu papīra lapu. Šuvuma vietai jābūt apstiprinātai ar pretendenta zīmogu un pretendenta parakstu, jānorāda atšifrēts lappušu skaits. Piedāvājumam jābūt noformētam tā, lai novērstu iespēju nomainīt lapas, nesabojājot nostiprinājumu. Piedāvājuma dokumentu lapām jābūt numurētām.
	4. Piedāvājuma sākumā aiz titullapas jāievieto satura rādītājs. Ja piedāvājums iesniegts vairākos sējumos, satura rādītājs jāsastāda katram sējumam atsevišķi, pirmā sējuma satura rādītājā jānorāda sējumu skaits un lapu skaits katrā sējumā.
	5. Piedāvājumu jāievieto vienā aploksnē. Aploksne jāaizlīmē un kopā ar informatīvajiem materiāliem jāievieto Nolikuma 7.1. apakšpunktā minētajā iepakojumā.
	6. Finanšu un Tehniskais piedāvājums pretendentam jāiesniedz arī CD MS Word vai MS Excel formātā vienā eksemplārā. Radušos pretrunu gadījumā par pamatu tiek ņemta rakstiskā informācija, kas iekļauta piedāvājuma oriģinālā.
	7. Piedāvājuma dokumenti jāsakārto šādā secībā:
		1. Publiskā iepirkuma pieteikums (1. pielikums);
		2. atlases dokumenti;
		3. tehniskais piedāvājums;
		4. finanšu piedāvājums (2. pielikums)
	8. Konkursa pieteikums jāparaksta Pretendenta pārstāvim ar pārstāvības tiesībām vai tā pilnvarotai personai. Ja Pretendents ir personu apvienība jebkurā to kombinācijā, pieteikumu jāparaksta katras personas, kas iekļauta personas apvienībā, pārstāvim ar pārstāvības tiesībām vai tā pilnvarotai personai.
1. **Cita informācija**

8.1. Pretendenta iesniegtais piedāvājums nozīmē pilnīgu šī Konkursa Nolikuma noteikumu pieņemšanu un atbildību par to izpildi.

8.2. Iesniegtie Konkursa piedāvājumi ir pasūtītāja īpašums un netiek atdoti atpakaļ pretendentiem.

8.3. Iepirkuma līguma izpildes darba valoda ir latviešu valoda.

**II. IEPIRKUMA PRIEKŠMETS**

1. **Informāciju par iepirkuma priekšmetu**
	1. Konkursa priekšmets paredz malkas piegādi Tehnikuma Limbažu teritoriālajai struktūrvienībai.
	2. Konkursa priekšmeta aptuvenais apjoms EUR 25 000.00.
	3. Pretendents var iesniegt tikai vienu piedāvājumu. Vienā piedāvājumā nedrīkst būt vairāki finanšu piedāvājumu varianti. Piedāvājums iesniedzams par visu iepirkuma priekšmetu kopumā.
	4. Iepirkuma līguma par malkas piegādi (turpmāk – Līgums) izpildes termiņš ir noteikts 2017. gada 31. oktobris no uzsākšanas dienas vai īsākais pretendenta piedāvātais termiņš.
	5. Tehnikums veiks apmaksu par piegādēm pēcapmaksas veidā 20 (divdesmit) darba dienu laikā pēc to izpildes.

**III. PRASĪBAS PRETENDENTIEM**

**10. Pretendenta izslēgšanas nosacījumi:**

10.1. Atlases prasību izpilde ir obligāta visiem pretendentiem, kas vēlas iegūt tiesības slēgt iepirkuma līgumu.

10.2. Pasūtītājs izslēdz pretendentu no turpmākās dalības iepirkuma procedūrā, kā arī neizskata pretendenta piedāvājumu jebkurā no šādiem gadījumiem:

10.2.1. Publisko iepirkumu likuma 42. panta minētajos gadījumos;

* + 1. Pretendents neatbilst Nolikuma 11. punkta prasībām;
		2. Pretendents ir sniedzis nepatiesu informāciju savas kvalifikācijas novērtēšanai vai vispār nav sniedzis pieprasīto informāciju.
1. **Prasības attiecībā uz pretendenta profesionālo darbību, saimniecisko un finansiālo stāvokli, tehniskajām un profesionālajām spējām:**
	1. Pretendents ir reģistrēts komercreģistrā vai līdzvērtīgā reģistrā ārvalstīs (ja attiecināms);
	2. Pretendentam ir visas nepieciešamās atļaujas un licences, kuras nepieciešamas Iepirkuma nozarē saskaņā ar normatīvo aktu prasībām, lai veiktu Līguma izpildi;
	3. Pretendenta vidējais finanšu apgrozījumus katrā no iepriekšējiem diviem noslēgtajiem finanšu gadiem (par noslēgto finanšu gadu uzskata gadu, par kuru ir sastādīts un normatīvajos aktos noteiktajā kārtībā apstiprināts gada pārskats) ir līdzvērtīgs vai lielāks par pretendenta piedāvāto kopējo līgumcenu (bez pievienotās vērtības nodokļa);
	4. Ja Pretendents darbojas mazāk, nekā divus gadus, vidējo finanšu apgrozījumu aprēķina par tā kopējo pastāvēšanas periodu;
	5. Pretendentam divos iepriekšējos gados ir pieredze līdzīga apjoma malkas piegādē (neskaldīta malka 1000m3).
2. **Iesniedzamie atlases dokumenti, lai apliecinātu atbilstību iepriekš minētiem nosacījumiem un prasībām:**
	1. Komersanta reģistrācijas apliecība (kopija) vai kompetentās institūcijas izsniegta izziņa par Pretendenta reģistrāciju komercreģistrā vai līdzvērtīgā komercdarbību reģistrējošā iestādē ārvalstīs (ja attiecināms);
	2. Sertifikātu (sertifikācijas institūciju izsniegti apliecinājumi) kopijas vai citi pierādījumi par līdzvērtīgu kvalitātes vadības pasākumu īstenošanu, kas apliecina pretendenta atbilstību Konkursa nolikuma noteiktajām prasībām.
	3. Spēkā esošas licences kopija, kas apliecina pretendenta tiesības sniegt iepirkuma priekšmeta izpildei nepieciešamos pakalpojumus saskaņā ar Nolikuma noteikumiem.
	4. Pretendenta izziņa par iepriekšējo divu gadu finanšu apgrozījumu vai, ja Pretendents darbojas mazāk kā divus gadus, izziņa par tā kopējo pastāvēšanas periodu un vidējo finanšu apgrozījumu, kā arī peļņas un zaudējuma aprēķina izraksts vai kopija par izziņā uzrādīto periodu.
	5. Ja Pretendents ir personu apvienība, Pretendents iesniedz 12.1. apakšpunktā, kā arī pēc atsevišķa pieprasījuma 12.6. apakšpunktā noteiktos dokumentus par katru no personām, kas ir iekļauta personu apvienībā.
	6. Pretendentam, kuram atbilstoši citām iepirkuma procedūras dokumentos noteiktajām prasībām un izraudzītajam piedāvājuma izvēles kritērijam būtu piešķiramas Līguma slēgšanas tiesības, pēc Pasūtītāja pieprasījuma jāiesniedz termiņā, kas nav īsāks par desmit darba dienām:
		1. izziņu, ka ārvalstī reģistrētam (atrodas pastāvīgā dzīvesvieta) pretendentam un šā Nolikuma 11.3.punktā minētajām personām (ja tie ir reģistrēti ārvalstī vai ārvalstī ir to pastāvīgā dzīvesvieta) attiecīgajā ārvalstī nav nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā pārsniedz 150 euro;
		2. lai apliecinātu Publisko iepirkumu likuma 42.pantā minēto informāciju, ārvalstī reģistrēts (atrodas pastāvīgā dzīvesvieta) pretendents un šā Nolikuma 11.3. punktā minētajām personām iesniedz savu apliecinājumu.
		3. par Publisko iepirkumu likuma 42.pantā minēto faktu – no Valsts ieņēmumu dienesta un Latvijas pašvaldībām. Pasūtītājs minēto informāciju no Valsts ieņēmumu dienesta un Latvijas pašvaldībām ir tiesīgs saņemt, neprasot pretendenta un citu šā panta pirmajā daļā minēto personu piekrišanu.

# 13. Tehniskais piedāvājums

13.1. Tehnisko piedāvājumu pretendents sagatavo atbilstoši Tehniskajai specifikācijai. Pretendenta Tehniskajam piedāvājumam skaidri, viennozīmīgi un nepārprotami jāatspoguļo Nolikuma tehniskās specifikācijas (Nolikuma 3. pielikums) prasību izpilde.

13.2. Ja pretendenta iesniegtais tehniskais piedāvājums neatbilst pasūtītāja Tehniskās specifikācijas (Nolikuma 3. pielikums) prasībām, Iepirkuma komisija lemj par piedāvājuma noraidīšanu.

**14. Finanšu piedāvājums**

# Finanšu piedāvājumu sagatavo atbilstoši Finanšu piedāvājuma formai (2. pielikums).

# Finanšu piedāvājuma cena jānorāda eiro (EUR) bez pievienotās vērtības nodokļa.

# Cenā iekļauj visas izmaksas (darba algas, apdrošināšanas, nodokļi un nodevas, transporta u.c.), kas saistītas ar Līguma izpildi.

**15. Piedāvājumu pārbaude un vērtēšanas kritēriji**

* 1. Komisija pārliecinās vai piedāvājums atbilst noformējuma prasībām, piedāvājuma dokumenti ir parakstīti un piedāvājuma derīguma termiņš atbilst Nolikumā prasītajam.
	2. Pretendentu atlases un kvalifikācijas pārbaudes laikā, komisija izvērtē pretendentu kvalifikāciju atbilstoši piedāvājumā iekļautajiem dokumentiem, kā arī nepieciešamības gadījumā patstāvīgi iegūst informāciju pretendentu kvalifikācijas pārbaudei.
	3. Pretendentu izslēdz no turpmākās dalības iepirkuma procedūrā un piedāvājums netiek tālāk izvērtēts, ja komisija konstatē, ka
		1. Uz Pretendentu attiecas Nolikuma 10.punktā minētie izslēgšanas nosacījumi;
		2. Ja Pretendents atbilstoši Nolikuma prasībām nav iesniedzis Nolikuma 12.punktā norādītos dokumentus vai iesniegtie dokumenti neapliecina atbilstību Nolikuma 12.punkta prasībām un/vai Pretendents vispār nav iesniedzis pieprasīto informāciju, tajā skaitā nav sniedzis Komisijas pieprasīto precizējošo informāciju Komisijas noteiktajā termiņā.
	4. Pēc pretendentu atlases un kvalifikācijas pārbaudes, Komisija veic pārbaudi izturējušo pretendentu piedāvājumu atbilstības pārbaudi.
	5. Pretendentu izslēdz no tālākas dalības iepirkumā, ja Komisija konstatē, ka pretendents ir iesniedzis tehnisko piedāvājumu, kas neatbilst Nolikuma prasībām un Tehniskajai specifikācijai.
	6. Pirms atbilstošu piedāvājumu vērtēšanas, komisija veic aritmētisko kļūdu pārbaudi pretendentu piedāvājumos. Vērtējot finanšu piedāvājumu, komisija rīkojas saskaņā ar Publisko iepirkumu likuma 51. panta otro daļu.
	7. Komisija pārbauda, vai nav iesniegts nepamatoti lēts piedāvājums un rīkojas saskaņā ar Publisko iepirkumu likuma 48. panta noteikumiem. Gadījumā, ja nepieciešams noskaidrot, vai nav saņemts nepamatoti lēts piedāvājums, Pasūtītājs var pieprasīt iepirkuma izpildei nepieciešamās tehnoloģijas aprakstu un īpašo, tikai šim pretendentam pieejamo tirgus apstākļu aprakstu, kas pamato cenas pazeminājumu. Ja Komisija konstatē, ka ir iesniegts nepamatoti lēts piedāvājums, tas tiek noraidīts
	8. Pēc pretendentu atlases un piedāvājumu atbilstības pārbaudes Komisija vērtē prasībām atbilstošos piedāvājumus pēc Nolikumā noteiktajiem kritērijiem.
	9. Piedāvājumu izvēles kritērijs piedāvājumu salīdzināšanai un novērtēšanai tiek noteikts – Piedāvājums ar zemāko cenu.

**16. Rezultāta paziņošana**

16.1. Pretendenti tiek rakstveidā informēti par iepirkuma procedūras rezultātiem 3 (trīs) darba dienu laikā pēc galīgā lēmuma pieņemšanas.

16.2.Ja izraudzītais pretendents atsakās slēgt Līgumu ar pasūtītāju, pasūtītājs pieņem lēmumu slēgt Līgumu ar nākamo pretendentu, kurš piedāvājis piedāvājumu ar zemāko cenu, vai pārtraukt iepirkumu, neizvēloties nevienu piedāvājumu. Ja pieņemts lēmums slēgt Līgumu ar nākamo pretendentu, bet tas atsakās līgumu slēgt, pasūtītājs pieņem lēmumu pārtraukt iepirkuma procedūru, neizvēloties nevienu piedāvājumu.

**17. IEPIRKUMA KOMISIJAS TIESĪBAS UN PIENĀKUMI**

17.1. Komisija ir lemttiesīga, ja komisijas sēdē piedalās 3 (trīs*)* komisijas locekļi.

17.2.**Iepirkuma komisijas tiesības:**

17.2.1. rakstiski pieprasīt, precizēt iesniegto informāciju no Pretendentiem, kas piedalās Konkursā;

17.2.2. pārbaudīt visu Pretendentu sniegto ziņu patiesumu

17.2.3. pieaicināt komisijas darbā speciālistus vai ekspertus ar padomdevēja tiesībām;

17.2.4. lūgt Pretendentus rakstveidā pagarināt piedāvājumu derīguma termiņu un piedāvājumu nodrošinājuma termiņu;

17.2.5. veikt citas darbības saskaņā ar Publisko iepirkumu likumu, šo Nolikumu un citiem normatīvajiem aktiem.

17.3. Komisijas pienākumi:

17.3.1. izskatīt Pretendentu iesniegtos piedāvājumus, kas iesniegti noteiktajā piedāvājumu iesniegšanas termiņā;

17.3.2. pieņemt lēmumu;

17.3.3. veikt citas darbības saskaņā ar Publisko iepirkumu likumu, šo Nolikumu un citiem normatīvajiem aktiem.

**18. PRETENDENTA TIESĪBAS UN PIENĀKUMI**

18.1. **Pretendenta tiesības:**

18.1.1. iesniedzot piedāvājumu, pieprasīt apliecinājumu par piedāvājuma iesniegšanu;

18.1.2. veikt citas darbības saskaņā ar Publisko iepirkumu likumu, citiem normatīvajiem aktiem un šo Nolikumu.

18.2. **Pretendenta pienākumi:**

* + 1. iesniegt piedāvājumus atbilstoši Nolikuma prasībām;
		2. ja piedāvājums tiek sūtīts pasta sūtījumā, Pretendents ir atbildīgs par savlaicīgu piedāvājuma izsūtīšanu, lai nodrošinātu piedāvājuma saņemšanu Tehnikumā līdz Nolikumā noteiktajam termiņam;
		3. rakstveidā, Komisijas norādītajā termiņā, sniegt atbildes un paskaidrojumus par piedāvājumu uz Komisijas uzdotajiem jautājumiem;
		4. līdz ar piedāvājuma iesniegšanu apņemas ievērot visus Konkursa Nolikumā minētos noteikumus.

**19. Citi noteikumi**

19.1. Visi izdevumi, kas saistīti ar atklāta konkursa piedāvājuma sagatavošanu un iesniegšanu, jāsedz Pretendentam.

19.2. Kādam no Līguma noteikumiem zaudējot spēku normatīvo aktu grozījumu gadījumā, Līgums nezaudē spēku tā pārējos punktos, un šajā gadījumā Pušu pienākums ir piemērot Līgumu atbilstoši spēkā esošajiem normatīvajiem aktiem.

19.3. Ja kādai no Pusēm tiek mainīts juridiskais statuss, Pušu amatpersonu paraksta tiesības, īpašnieki vai vadītāji, vai kādi Līgumā minētie Pušu rekvizīti, telefona, faksa numuri, e-pasta adreses, adreses u.c., tad tā nekavējoties rakstiski paziņo par to otrai Pusei*.* Ja Puse neizpilda šī apakšpunkta noteikumus, uzskatāms, ka otra Puse ir pilnībā izpildījusi savas saistības, lietojot šajā Līgumā esošo informāciju par otru Pusi. Šajā apakšpunktā minētie nosacījumi attiecas arī uz Līgumā un tā pielikumos minētajiem Pušu pārstāvjiem un to rekvizītiem.

19.4. Pušu reorganizācija vai to vadītāju maiņa nevar būt par pamatu Līguma pārtraukšanai vai izbeigšanai. Gadījumā, ja kāda no Pusēm tiek reorganizēta vai likvidēta, Līgums paliek spēka un tā noteikumi ir saistoši Pušu tiesību pārņēmējam. Piegādātājs brīdina Pasūtītāju par šādu apstākļu iestāšanos vienu mēnesi iepriekš.

19.5. Strīdus, kas var rasties šī Līguma izpildes rezultātā vai sakarā ar šo Līgumu, Puses risina savstarpējo pārrunu ceļā 30 (trīsdesmit) dienu laikā. Ja vienošanās netiek panākta, tad strīds tiks risināts tiesā Latvijas Republikas normatīvajos aktos noteiktajā kārtībā.

19.6. Visa Pušu savstarpējā sarakste, kā elektroniskā, tā izdrukas (papīra formā) kļūst par Līguma neatņemamām sastāvdaļām un nepieciešamības gadījuma var kalpot par pierādījumiem.

19.7. Par Līguma grozījumiem un papildinājumiem Puses rakstiski vienojas. Rakstiskās vienošanās pievienojamas Līgumam un tās kļūst par šī Līguma neatņemamām sastāvdaļām.

19.8. Neviena no Pusēm nedrīkst nodot savas tiesības, kas saistītas ar šo Līgumu un izriet no tā, trešajai personai bez otras Puses rakstiskas piekrišanas.

19.9. Iepirkuma Nolikums sastādīts un apstiprināts latviešu valodā uz 13 (trīspadsmit) lapām. Nolikums sastāv no Nolikuma teksta uz 8(astoņām) lapām un 5 (pieciem) pielikumiem uz 6 (sešām) lapām, kas ir šī Nolikuma neatņemamas sastāvdaļas:

1. pielikums – Pieteikums atklātam konkursam uz 1 (vienas) lpp.;
2. pielikums – Finanšu piedāvājums uz 1 (vienas) lpp.;
3. pielikums – Tehniskā specifikācija uz 1 (vienas) lpp.;
4. pielikums – Pretendenta pieredze uz 1 (vienas) lpp.;
5. pielikums – Līguma projekts uz 3 (trijām) lpp.

**1. pielikums nolikumam**

ID Nr. RVT2017/12

**PIETEIKUMS IEPIRKUMAM**

**„Malkas piegāde Limbažu teritoriālajai struktūrvienībai”**

**Pretendents,\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,** reģ.Nr.**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**,

sabiedrības nosaukums reģistrācijas numurs

juridiskā adrese \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

tās\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_personā,

Vadītāja vai pilnvarotās personas vārds un uzvārds, amats

ar šī pieteikuma iesniegšanu:

* piesakās piedalīties iepirkumu procedūrā „*Malkas piegāde Limbažu teritoriālajai struktūrvienībai*”;
* apņemas ievērot nolikuma prasības;
* atzīst sava pieteikuma un piedāvājuma spēkā esamību 90 (deviņdesmit) kalendārās dienas no piedāvājuma atvēršanas brīža, bet gadījumā, ja tiek atzīts par uzvarētāju – līdz attiecīgā līguma noslēgšanai;
* apliecina, ka attiecībā uz to nepastāv šādi nosacījumi:
* pasludināts tā maksātnespējas process (izņemot gadījumu, kad maksātnespējas procesā tiek piemērota sanācija vai cits līdzīga veida pasākumu kopums, kas vērsts uz parādnieka iespējamā bankrota novēršanu un maksātspējas atjaunošanu), apturēta vai pārtraukta tā saimnieciskā darbība, uzsākta tiesvedība par tā bankrotu vai līdz līguma izpildes paredzamajam beigu termiņam tas būs likvidēts;
* tam Latvijā un valstī, kurā tas reģistrēts vai atrodas tā pastāvīgā dzīvesvieta (ja tas nav reģistrēts Latvijā vai Latvijā neatrodas tā pastāvīgā dzīvesvieta), ir nodokļu parādi, tajā skaitā valsts sociālas apdrošināšanas iemaksu parādi, kas kopsummā katrā valstī pārsniedz 150 euro;
* pretendents ar tādu kompetentas institūcijas lēmumu vai tiesas spriedumu, kurš stājies spēkā un kļuvis neapstrīdams, ir atzīts par vainīgu darba tiesību būtiskā pārkāpumā, kas izpaužas kā:
* viena vai vairāku tādu valstu pilsoņu vai pavalstnieku nodarbināšana, kuri nav ES dalībvalstu pilsoņi vai pavalstnieki, ja tie ES dalībvalstu teritorijā uzturas nelikumīgi,
* vienas personas nodarbināšana bez rakstveida darba līguma noslēgšanas, ja tā konstatēta atkārtoti gada laikā, vai divu vai vairāku personu vienlaicīga nodarbināšana bez rakstveida darba līguma noslēgšanas
* visas piedāvājumā sniegtās ziņas par pretendentu ir patiesas.
* apņemas slēgt Līgumu, ja Pasūtītājs izvēlēsies šo piedāvājumu.

|  |  |
| --- | --- |
| **Pretendents:** |  |
| **Korespondences adrese:** |  |
| **Tālruņa, faksa numuri:** |  |
| **E-pasta adrese:** |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

Uzņēmuma vadītāja vai pilnvarotās personas amats, vārds un uzvārds Paraksts

z.v.

*\*Pieteikums jāparaksta uzņēmuma vadītājam vai viņa pilnvarotai personai.*

**2. pielikums nolikumam**

**ID Nr.** RVT2017/12

# Finanšu piedāvājums ATKLĀTAM KONKURSAM

**„Malkas piegāde Limbažu teritoriālajai struktūrvienībai”**

**Finanšu piedāvājums**

|  |  |  |  |  |
| --- | --- | --- | --- | --- |
| **Objekts** | **Mērvienība** | **Daudzums** | **Cena € par** **1 m3** | **Cena € kopā**  |
| Limbažu teritoriālā struktūrvienība, Limbaži, Zeļļu iela 9  | m3 | 1000 |  |  |

Piedāvājuma cenā ir iekļautas visas ar Tehniskajā specifikācijā noteikto prasību izpildi saistītās izmaksas, tajā skaitā visi nodokļi (izņemot PVN), nodevas, visas personāla izmaksas, kā arī visas ar to netieši saistītās izmaksas, t. sk. transporta pakalpojumi malkas piegādei līdz pasūtītāja norādītajai piegādes vietai u.c.).

2017. gada \_\_\_.\_\_\_\_\_\_\_\_\_\_\_\_\_

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*(uzņēmuma vadītāja vai tā pilnvarotās personas (pievienot pilnvaras oriģinālu vai apliecinātu kopiju) paraksts, tā atšifrējums)*

**3. pielikums nolikumam**

**ID Nr.** RVT2017/12

# TEHNISKĀ SPECIFIKĀCIJA IEPIRKUMAM

**„Malkas piegāde Limbažu teritoriālajai struktūrvienībai”**

1. **Piegādes objekti:**

Limbažu teritoriālā struktūrvienība, Limbaži, Zeļļu iela 9, Limbažu novads.

1. **Pakalpojuma mērķis.**

Kurināmās malkas (neskaldītas) 1000 m3 piegāde. Piegādi veic piegādātājs ar savu transportu, izmaksas iekļaujot malkas cenā. Piegādes var tikt sadalītas daļās, saskaņojot ar Pasūtītāju. Malkas kravu izkrauj ***tikai darba dienās un darba laikā no plkst.9:00 līdz 16:00*** Pasūtītāja atbildīgās personas norādītajā vietā. Piegādātajai malkai tiek piemērots uzmērīšanas koeficients - 0,6. Malkas garumam jābūt 3,00 m ± 0.10 m garumā, diametrs robežās no 10 līdz 35 cm, līkumainība nedrīkst pārsniegt 3 %, mitrums nedrīkst būt lielāks par 50 %, pieļaujamā trupe līdz 3 % no kravas kopējā apjoma. Malkai jābūt kvalitatīvai, minimāli sazarotai.

1. **Piegādi veic sekojošos apjomos:**
	1. Neskaldīta jauktu koku sugu malkas piegādei uz Limbažu teritoriālo struktūrvienību1000 m3 apjomā pēc sekojoša grafika:

līdz 2017.gada 15.augustam – 300 m3;

* līdz 2017.gada 15.septembrim – 300 m3;

līdz 2017.gada 31.oktobrim – 400 m3

**4. pielikums nolikumam**

ID Nr. RVT2017/12

**pretendenta PIEREDZES saraksts** *(veidne)*

|  |  |  |  |
| --- | --- | --- | --- |
| Pasūtītājs (nosaukums, adrese) | Piegādātās kurināmās malkas daudzums | Malkas piegādes laiks 2014.gadā (uzsākšanas-pabeigšanas mēnesis) | Pasūtītāja kontaktpersona, tālrunis |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

2017. gada \_\_\_.\_\_\_\_\_\_\_\_\_\_\_\_\_

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*(uzņēmuma vadītāja vai tā pilnvarotās personas (pievienot pilnvaras oriģinālu vai apliecinātu kopiju) paraksts, tā atšifrējums)*

**5. pielikums nolikumam**

**ID Nr.** RVT2017/12

**Līguma projekts**

**LĪGUMS Nr. \_\_\_\_\_\_**

Rīgā, 2017.gada \_\_\_\_. \_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_, reģ.Nr. LV\_\_\_\_\_\_\_\_\_\_\_\_\_\_, tās \_\_\_\_\_\_\_\_\_\_\_\_\_\_\_\_\_\_\_\_\_\_ personā, kas pārstāv Sabiedrību pamatojoties uz Statūtiem, turpmāk tekstā saukts **Piegādātājs** un

Izglītības un zinātnes ministrijas Profesionālās izglītības kompetences centrs „Rīgas Valsts tehnikums”, tās direktores Dagnijas Vanagas personā, kas pārstāv iestādi, pamatojoties uz nolikuma, turpmāk tekstā saukta **Pasūtītājs**, no otras puses.

**PASŪTĪTĀJS** un **UZŅĒMĒJS** tiek dēvēti arī PUSE vai PUSES pēc vajadzības. PUSES ar šo
Līgumu bez viltus, maldiem vai spaidiem ir panākušas saistošu vienošanos par sekojošo:

1. **LĪGUMA PRIEKŠMETS**

1.1. Piegādātājs apņemas veikt 1000m³ kurināmās malkas (turpmāk – Malka), piegādi Pasūtītājam saskaņā ar Tehnisko specifikāciju (līguma 1.pielikums) un finanšu piedāvājumu (līguma 2.pielikums), kas ir šī Līguma neatņemama sastāvdaļa.

1.2. Piegādātājs Līguma 1.1. punktā minēto kurināmo piegādā Pasūtītāja norādītajā adresē: Limbaži, Zeļļu ielā 9, atbilstoši kvalitātes prasībām (līguma 1.pielikums).

1.3. Piegādātās malkas iespējamās izkraušanas laiki saskaņojami ar Pasūtītāja pārstāvi – Daini Augustu tālr. 22018110 vai Mārīti Apini tālr. 29253499.

1. **MALKAS NODOŠAS NOTEIKUMI**
	1. Nekvalitatīva malka, kas neatbilst (līguma 1.pielikums) nosacījumiem netiek pieņemta un par to netiek samaksāts. Šādā gadījumā Piegādātājs veic atkārtotu malkas piegādi ne vēlāk kā nākamajā dienā, Pusēm vienojoties par piegādes kārtību.
2. **PIEGĀDĀTĀJA TIESĪBAS UN PIENĀKUMI**
	1. Piegādātāja tiesības:
		1. Apturēt malkas piegādi, ja Pasūtītājs neveic apmaksu līgumā paredzētajā termiņā.
	2. Piegādātāja pienākumi:
		1. Veikt malkas piegādi uz Pasūtītāja norādīto vietu saskaņā ar Līguma nosacījumiem.
		2. Nodrošināt malkas piegādi Līgumā noteiktajos termiņos (līguma 1.pielikums) vai citā termiņā un apjomā, par ko rakstiski vienojies Pasūtītājs ar Piegādātāju.
3. **PASŪTĪTĀJA TIESĪBAS UN PIENĀKUMI**

4.1.Pasūtītāja pienākumi:

4.1.1. pieņemt piegādāto malku saskaņā ar Līguma noteikumiem.

4.1.2. nodrošināt, lai Piegādātājs varētu piekļūt Pasūtītāja krautuvei un izkraut piegādāto malku.

4.1.3. pieņemt piegādāto malku, ja malka atbilst Līguma 1.pielikuma prasībām;

4.1.4. nekavējoties paziņot Piegādātājam par apstākļiem, kas kavē piegādātās malkas pieņemšanu;

4.1.5. ja Piegādātājs ir atbilstoši Līguma 3.1.1. punktam apturējis piegādes grafika izpildi, Pasūtītājam nav tiesības izvirzīt Piegādātājam pretenzijas un pieprasīt zaudējumu atlīdzību par līguma 1.pielikumā noteiktā apjoma nepiegādāšanu;

4.1.6. veikt apmaksu par piegādāto malku līgumā paredzētajā kārtībā un noteiktajā termiņā.

4.2. Pasūtītāja tiesības:

4.2.1. saņemt malku Līgumā noteiktajā termiņā.

1. **LĪGUMCENA UN NORĒĶINU KĀRTĪBA**

5.1. Pasūtītājs par piegādāto malku maksā Piegādātājam saskaņā ar Finanšu piedāvājumu – (līguma 2.pielikums) par (līguma 1.pielikumā) noteikto apjomu, kas ir EUR \_\_.\_\_ (\_\_\_\_\_\_\_\_\_) bez PVN par vienu kubikmetru. Kopējā Līguma summa ir EUR \_\_\_\_\_\_\_\_\_\_\_\_ (\_\_\_\_\_\_\_\_\_\_\_\_\_\_\_\_\_\_\_\_\_\_\_), bez pievienotās vērtības nodokļa. Līguma kopējo summu veido visu malkas partiju, kuras Pasūtītājs saņems šī Līguma darbības laikā, sasummētā vērtība.

5.2. Vienas vienības izmaksas visā Līguma darbības laikā atbilstoši Piegādātāja piedāvājumam iepirkumā paliek nemainīgas.

5.3. saskaņā ar Pievienotās vērtības nodokļa likuma 141.panta trešo daļu uz šo Līgumu attiecas īpašs PVN maksāšanas režīms kokmateriālu piegādei.

5.4. Piegādātāja izrakstītajos rēķinos obligāti jānorāda „Apgrieztā PVN maksāšana” un Līguma numurs.

5.5. Pasūtītājs samaksu par piegādāto malku veic uz pavadzīmes/rēķina pamata.

5.6. Pasūtītājs Līguma 5.4. punktā minēto rēķinu apmaksu veic ne vēlāk kā 20 (divdesmit) darba dienu laikā no rēķina iesniegšanas dienas uz Piegādātāja norādīto bankas norēķinu kontu. Par samaksas dienu tiek uzskatīta diena, kad veiktais pārskaitījums ienācis Piegādātāja norādītajā Bankas norēķinu kontā. Pasūtītājam ir tiesības apmaksāt rēķinu pa daļām.

1. **PUŠU ATBILDĪBA UN SANKCIJAS**
	1. Pasūtītājs par Līguma 5.6.punktā minēto saistību nepildīšanu vai kavēšanu maksā Piegādātājam līgumsodu 0,1% apmērā par katru nokavēto dienu no nesamaksātās summas, bet ne vairāk kā 10% no Līguma kopējās summas.
	2. Piegādātājs maksā līgumsodu Pasūtītājam 0,1% apmērā no Līguma summas par katru nokavēto dienu, ja tiek kavēta paredzētā kravas piegāde (līguma 1.pielikums) minētajā termiņā, bet ne vairāk kā 10% no Līguma kopējās summas.
	3. Papildus 6.2. punktā paredzētajam līgumsodam Pasūtītājam ir tiesības pieprasīt radīto zaudējumu atlīdzību.
	4. Līgumsoda samaksa neatbrīvo Puses no Līguma saistību izpildes.
2. **LĪGUMA IZBEIGŠANA**
	1. Piegādātājam ir tiesības vienpusēji izbeigt Līgumu, ja līgumā paredzētajā termiņā netiek veikta samaksa par piegādāto malku.
	2. Pasūtītājam rakstiski brīdinot Piegādātāju 5 (piecas) darba dienas iepriekš ir tiesības vienpusēji izbeigt Līgumu gadījumos ja:
		1. Piegādātājs nav piegādājis malku piegādes grafikā noteiktajā laikā saskaņā ar līguma 1.pielikumu;
		2. Ja Pasūtītājs konstatē, ka malkas piegāde divas vai vairākas reizes neatbilst Līguma un tā 1.pielikuma nosacījumiem;
		3. Piegādātājs pārkāpj citus Līguma nosacījumus;
		4. Piegādātājs bankrotē vai tā darbība tiek izbeigta vai pārtraukta kādu citu svarīgu iemeslu dēļ.
	3. Pusēm savstarpēji vienojoties ir tiesība izbeigt Līgumu pirms termiņa, par to rakstiski paziņojot otrai pusei paziņojot 1 (vienu) mēnesi iepriekš.
3. **NEPĀRVARAMA VARA**
	1. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas vai ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas, kara darbība, streiki, iekšējie nemieri, blokādes, varas un pārvaldes institūciju rīcība, normatīvu aktu, kas būtiski ierobežo un aizskar Pušu tiesības un ietekmē uzņemtās saistības, pieņemšana un stāšanās spēkā.
	2. Pusei, kas atsaucas uz nepārvaramas varas vai ārkārtēja rakstura apstākļu darbību, nekavējoties par šādiem apstākļiem rakstveidā jāziņo otrai Pusei. Ziņojumā jānorāda, kādā termiņā pēc tās uzskata ir iespējama un paredzama Līgumā paredzēto saistību izpilde, un, pēc pieprasījuma, šādam ziņojumam ir jāpievieno izziņa, kuru izsniegusi kompetenta institūcija un kura satur ārkārtējo apstākļu darbības apstiprinājumu un to raksturojumu.
4. **PUŠU SAVSTARPĒJIE ZIŅOJUMI**

9.1. Puses vienojas, ka ar Līguma izpildi saistītos jautājumus risinās Pušu kontaktpersonas:

9.1.1. no Pasūtītāja puses Dainis Augusts (tālr. 22018110, e-pasts: kurjersd@inbox.lv) vai Mārīte Apine (tālr. 29253499, e-pasts: marite.apine@rvt.lv).

9.1.2. no Izpildītāja puses \_\_\_\_\_\_\_\_\_\_\_\_\_\_\_ (tālr.\_\_\_\_\_\_\_\_\_\_, e-pasts: \_\_\_\_\_\_\_\_\_\_\_\_\_\_\_).

9.2. Minētās personas ir tiesīgas:

9.2.1. pieteikt un saskaņot pakalpojuma sniegšanas laikus;

9.2.2. pieteikt pretenzijas par Līguma saistību pienācīgu neizpildi;

9.2.3. risināt citus organizatoriskos jautājumus, kas saistīti ar Līguma izpildi.

9.3. Minētās personas, veicot savstarpējo saraksti, izmanto šajā pielikumā minētos rekvizītus (tālruņu un e-pasta adresi).

1. **CITI NOTEIKUMI**
	1. Līgums stājas spēkā ar tā parakstīšanas brīdi un ir spēkā līdz pilnīgai līgumā noteikto saistību izpildei.
	2. Visi grozījumi (t.sk., termiņu izmaiņas, malkas piegādes pārtraukšana vai apturēšana uz laiku vai atsākšana pēc apturēšanas uz laiku) tiek noformēti rakstveidā un tie stājas spēkā tikai pēc tam, kad tos parakstījušas abas Puses. Visi Līguma grozījumi kļūst par šī Līguma neatņemamu sastāvdaļu.
	3. Pušu saistības, tiesības un pienākumi saskaņā ar šo Līgumu pāriet Pušu saistību, tiesību un pienākumu pārņēmējam.
	4. Visas domstarpības, kas radušās saistībā ar šo Līgumu, risina pārrunu ceļā. Ja 30 dienu laikā Puses nespēj vienoties, strīdus risina tiesā Latvijas Republikas normatīvajos aktos noteiktajā kārtībā.
	5. Līgums ir sastādīts latviešu valodā uz 4 (četrām) lapām ar 2 (diviem) pielikumiem – Tehniskā specifikācija un Finanšu piedāvājumu katru uz 1 (vienas) lapas, 2 (divos) eksemplāros ar vienādu juridisku spēku, no kuriem viens glabājas pie Piegādātāja, otrs pie Pasūtītāja.
2. **PUŠU REKVIZĪTI UN PARAKSTI**

|  |  |
| --- | --- |
| Pasūtītājs:Izglītības un zinātnes ministrijas PIKC "Rīgas Valsts tehnikums"Reģistrācijas Nr.90000281996Jurid. adrese: Kr.Valdemāra iela 1c, Rīga,LV-1010Tālrunis: +371 67324146Fakss: +371 67322944Bankas rekvizīti: Valsts kaseKods: TRELLV22Konts: LV70TREL2150223009000Direktore\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_/ Dagnija Vanaga / | Izpildītājs:\_\_\_\_\_\_\_\_\_\_\_\_\_\_\_\_ Reģ. Nr. LV\_\_\_\_\_\_\_\_\_\_\_\_\_\_\_\_ Adrese: \_\_\_\_\_\_\_\_\_\_\_\_\_\_\_\_, \_\_\_\_\_\_\_\_, LV-\_\_\_\_ Tālrunis: \_\_\_\_\_\_\_\_\_\_\_\_\_\_\_\_Fakss: \_\_\_\_\_\_\_\_\_\_\_\_\_\_\_\_e-pasts\_\_\_\_\_\_\_\_\_\_\_\_\_\_\_\_Bankas rekvizīti: \_\_\_\_\_\_\_\_\_\_\_\_\_\_\_\_Kods: \_\_\_\_\_\_\_\_\_\_\_\_\_\_\_\_Konts: ­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_/­\_\_\_\_\_\_\_\_\_\_\_\_\_\_\_\_/ |